પાલનપુર તાલુકાના મોટા ગામ નજીક વિદેશી દારૂ અને બીયર લઇને આવી રહેલી કાર પલટી ગઇ હતી. જેમાં રાખવામાં આવેલો દારૂનો જથ્થો રોડ પર વેરાઇ જતા લોકોએ લૂંટ ચલાવી હોવાનું જાણવા મળ્યું છે. આ ઘટનામાં ઇજાગ્રસ્ત થનારા કાર સવારોને સારવાર અર્થે પાલનપુર ખસેડવામાં આવ્યા હતા. પોલીસે આ ઘટનાની તપાસ ચલાવી છે અને એ જાણવાનો પ્રયાસ કરી રહ્યાં છેકે આ દારૂ ક્યાંથી લઇને આવવામાં આવ્યો હતો અને ક્યાં લઇ જવામાં આવી રહ્યો હતો.